Els altres dos expedients, que afecten un metge i un auxiliar d'infermeria, es troben encara en fase d'instrucció, tot i que el ministre ha assegurat que no falta gaire temps perquè es resolguin. Martínez ha reconegut que tenien por que hi haguessin molts accessos a la història clínica, però ha assegurat que les consultes s'havien reduït enormement.

"Fer un canvi com l'eina aquesta, que tot hi és a dins, ens sembla que és més vulnerable. Però no, és molt més segura que el que teníem abans. De fet, els hospitals del nostre entorn no tenen les mesures de seguretat i traçabilitat que té la història clínica compartida d'Andorra. I estem parlant de grans hospitals, on no es fan auditories periòdiques ni es comprova si hi ha hagut accessos indeguts. Tenim una història clínica que pot donar moltes garanties de seguretat", ha insistit Martínez.

Informa: Sergi Cano

Imatges: K. Ribeiro-S. Linares